ธปท.เข้าแทรกแซงหลังบาทอ่อนเร็ว
ธปท.ยอมรับค่าบาทอ่อนเร็วเกินไปต้องเข้าแทรกแซงไม่ให้ผันผวนมากไป ย้ำทุนต่างชาติไหลออกยังไม่น่าห่วง
29 ต.ค. 2565

ธปท.ยอมรับค่าบาทอ่อนเร็วเกินไปต้องเข้าแทรกแซงไม่ให้ผันผวนมากไป ย้ำทุนต่างชาติไหลออกยังไม่น่าห่วง
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าวยอ มรับว่า ค่าเงินบาทอ่อนค่าเร็วเกินไป แต่ไม่ใช่เรื่องที่น่ากังวลมากนัก เนื่องจากเกิดขึ้นทั่วโลก ค่าเงินอ่อนไปทั้งภูมิภาค ซึ่งระดับความผันผวนของค่าเงินบาทเมื่อเทียบกับสกุลอื่นในภูมิภาคแล้วค่อนข้างต่ำ ไม่ได้ผันผวนมากกว่าเพื่อนบ้าน
"แต่ในภาวะนี้ ธปท.ก็ได้เข้าไปขายเงินเหรียญสหรัฐในตลาดบ้าง เพื่อไม่ให้ค่าเงินผันผวนอ่อนค่าเร็วเกินไป แต่เราก็จะไม่ดูแลจนฝืนทิศทางตลาด" นายประสารกล่าว
นายประสาร กล่าวว่า ตลาดหุ้นไทยที่ปรับลดลงกว่า 70 จุดในช่วงเช้า ก็น่าจะเป็นผลจากปัจจัยเดิม คือนักลงทุนกังวลขายหุ้นนำเงินกลับ เนื่องจากสหรัฐมีสัญญาณเศรษฐกิจฟื้นตัวดีขึ้น จนอาจจะทยอยลดหรือเลิกการทำมาตรการคิวอี แต่อย่างไรก็ตามเงินทุนไหลออกจากไทยยังไม่น่าห่วง เนื่องจากยังออกไปไม่มาก และเมื่อเทียบกับทุนสำรองที่มี 1.8 แสนล้านเหรียญยังถือว่าไม่น่าห่วง แต่เงินจะหยุดไหลออกเมื่อไหร่ยังบอกไม่ได้ เพราะปัจจัยอยู่ในต่างประเทศ ยังต้องติดตามดู